Kowċ Ġermaniż tal-pentathlon modern tkeċċiet mill-Logħob Olimpiku f'Tokyo wara li dehret tagħti daqqa ta' ponn fuq iż-żiemel waqt il-kompetizzjoni, meta dan irrifjuta li jaqbeż jew jiġri. Il-kowċ Kim Raisner instemgħet fuq it-televiżjoni Ġermaniża tħeġġeġ lill-atleta Annika Schleu biex "tagħti daqqa sew" iż-żiemel waqt li sabet diffikultà biex tikkontrolla liż-żiemel Saint Boy waqt ir-rawnd ta' showjumping fl-avveniment tan-nisa. Schleu kellha ċ-ċans tibni relazzjoni maż-żiemel li qatt ma kienet rikbet għal 20 minuta l-istess bħall-atleti l-oħra. Il-Unjin Internazzjonali tal-Pentathlon Modern spejgat li hija rat il filmati fejn juru lil Raisner tidher tagħti bil-ponn liż-żiemel u komplew li din l-azzjoni tmur kontra r-regoli. Il-UIPM qal li Raisner ingħata karta sewda u għalhekk ġie skwalifikat mill-bqija tal-Logħob Olimpiku ta' Tokyo 2020. Saint Boy kien diġà rrifjuta li jaqbeż għal rikkieb ieħor ir-Russu Gulnaz Gubaydullina, iktar kmieni fil-kompetizzjoni. Il-Unjin tal-Pentathlon Modern Ġermaniża qalet li ż-żiemel kien trawmatizzat mir-rikkieb ta' qabel ma' rikbet Schleu u għalhekk huwa ċaħad li jiġri matul il-korsa. Schleu ġiet eliminata b'żero punti wara li Saint Boy qabeż erbat iċnut biss.